
15. oktober 2016 


„Vi ved ikke, 

om vi skal tro vores egne øjne" 

Af Toke Haunstrup 

Fra weekenden den 1-2. oktober har SUFOI modtaget flere indberetninger om lys på himlen over det vestsjællandske - 
og en „nærobservation" fra Nyborg, som forskrækker tre nattevandrere. Er der en sammenhæng meilem 
observationerne? Og hvilken? 

„Har man pligt til at oplyse om uidentificeret flyvende objekter? Og hvor skal man gå hen?" 

sådan indleder en mandlig observatør sin beretning til SUFOI om en noget usædvanlig oplevelse, som han og to kammerater havde i Nyborg 
tidligt om morgenen lørdag den 1. oktober 2016. Og nej, man har ikke formelt set pligt til at indberette observationer af usædvanlige 
himmelfænomener - men vi er i SUFOI altid glade for de indberetninger, vi modtager fra observatører. 

Ud fra observatørens beskrivelse af sin observation, er det bestemt forståeligt, hvorfor han henvendte sig til SUFOI. Han skriver: 

„Mellem kl. 03.50 og 04.20 går jeg og mine to kammerater hjem fra en anden kammerat. Vi står et øjeblik og snakker, inden den ene af os 
skal dreje af. Imellem træerne synes jeg, at jeg ser noget bevæge sig MEGET hurtigt til højre. Jeg siger til de andre: ,der var sgu et 
stjerneskud'. Pludselig flyver det til venstre, igen imellem træerne, og jeg gentager mig selv. Jeg synes, det så noget underligt udi Tredje 
gang jeg ser det, flyver det imod højre igen, og jeg siger: ,Drengel I bliver nødt til at holde øje lige imellem træerne under den meget 
kraftige stjerne!' 

Lige efter jeg har sagt det, sker der det mest umenneskelige, jeg/vi nogensinde har oplevet. To meget store lysende objekter suser rundt på 
himlen og forsvinder pludseligt, men efter 3-5 sekunder kommer de igen og suser faktisk rundt på himlen, som om ,det' afsøger noget. En 
tredje kommer frem. Et ENORMT stort ovalt-lignende objekt. Det føles, som om den er MEGET tæt på os. Pludselig åbner den sig - lidt 
ligesom nogle kæmpemæssige vinger, og de to små objekter flyver ind i midten af det store objekt og ,vingerne' lukker sig sammen igen og 
objektet forsvinder. 

Der skal meget til, for at jeg bliver skræmt, men i dette øjeblik vidste jeg ikke, om jeg skulle blive eller flygte. Vi vælger at gå tættere på - 
ud på den store græsplæne - og igen dukker de ovale objekter frem på himlen og flyver med så stor en hastighed, at vi vidste dette ikke 
kunne være menneskeskabt, med mindre der virkelig findes noget, vi civile ikke ved noget om! 

Jeg tager min telefon frem (iPhone 6) med et OK kamera! Vi står og kigger på objekterne, og den tredje er igen kommet frem og er enorm! 
Har aldrig set noget så stort på himlen! Og så tæt på! Vi står og kigger og kan tydeligt se det med vores øjne, men telefonen var helt sort! 
Jeg kunne intet se på telefonen og har derfor ingen beviser! 

Vi står og snakker om det og vælger, at vi holder det for os selv, for folk vil da tro vi er kugleskøre i bolden! Vi stod ved Nyborg Efterskole 
og kiggede ud imod skovparken og ud imod havet, hvor det hele fandt sted. Da vi valgte at gå hjemad, kigger jeg ud imod havet og får igen 
øje på dette lysende, ovale, flyvende objekt, som pludselig sender en lysstråle oppefra og ned og ,pift', så er det væk igen. Vi ved ikke, om 
vi skal tro vores egne øjne, eller om vores hjerne fucker med os. Jeg ved bare, hvad jeg så, og nok aldrig kommer til at opleve igen!" 
sådan slutter rapportøren sin beskrivelse af et skue, som nok ville få de fleste til at spærre øjnene op. 

I beretningen nævnes det, at lysene blev set under en kraftig stjerne. Da lysene befandt sig i en østlig retning, har den kraftige stjerne 
højest sandsynligt været enten Sirius eller Procyon. Sirius er himlens klareste stjerne, og den befandt sig på observationstidspunktet mod 
sydøst i en højde af 6 grader over horisonten (det svarer til en håndsbredde over horisonten - holdt i udstrakt arm). Procyon er også 
lyskraftig - omend knapt så lysstærk som Sirius - og befandt sig under observationen mod øst-sydøst i en højde af 19 grader over 
horisonten. 

Alt i alt en højest besynderlig observation, som ganske tydeligt har overrasket mændene på vej hjem i de tidlige morgentimer den 1. 
oktober. Rapportøren beskriver, hvordan det føltes, som om lysene var ganske tæt på. Det skulle dog vise sig, at forklaringen sandsynligvis 
skal søges noget længere væk - på den anden side af Storebælt. 

Cirklende lys over Vestsjælland 

Kammeraterne fra Nyborg var nemlig ikke de eneste, der i samme weekend observerede underlige, cirklende lys på himlen. Lidt senere 
samme morgen havde en kvinde i trediverne fra Skælskør (sydøst for Korsør) også en usædvanlig oplevelse. Hun fortæller: 

„I morges klokken 06.00 stod jeg og kikkede ud af vinduet, da jeg pludselig fik øje på et stort, hvidt lys, der fløj omkring på himlen. Der 
ligger en stor blok et stykke fra mit vindue og en park bagved, og lyset fløj ned bag blokken og op igen mange gange. Det var langt, ligesom 
to lys der hang sammen, og nogle gange var det kun halvt så stort, som om et af lysene var væk. Det blinkede også nogle gange og 
forsvandt, men kom pludselig igen. Min søster så det også, og det var synligt i hvert fald i 8 minutter, hvor det blev ved at flyve ned bag 
blokken og op igen." 

Lysene blev set mod nordøst og havde samme regelmæssige bevægelsesmønster som ved observationen fra Nyborg. Dog er der to timer, 
som adskiller tidspunktet for observationerne. 

SUFOI har imidlertid modtaget endnu to indberetninger om cirklende lys fra Vestsjælland. Begge fra Næstved og omegn. Disse to 
observationer blev gjort den følgende dags aften - dvs. søndag d. 2. oktober. En mand i tyverne fra Næstved by fortæller, at han fra kl. 

21.00 observerede to objekter, som fløj over himlen „uafhængigt af hinanden". Han fortæller videre: 

„De vipper lidt ved forsvinden. Men de kommer tilbage ca. 1 gang i minuttet. Der kom blinkende lys fra den ene. De flyver ikke op, men hen 
ad himlen. Flere gange ligner det, at de jager hinanden. Andre gange (bevæger de sig /red.) væk fra hinanden. Så forsvinder de - og så 
kommer de tilbage igen. Størrelsen er svær at beskrive. De ligner begge et helt lyst rør med enorm fart på. Ikke noget, der minder om et fly 
eller helikopter. Det er helt mørkt, men de fremstår rimelig klare et sted, der er lidt mindre mørkt i horisonten." 

Da rapportøren indberetter observationen til SUFOI, havde observationen varet 15 minutter - og lysene var stadig synlige på himlen. Lysene 
blev set i en nordvestlig retning. 

Dagen efter får SUFOI endnu en henvendelse om tilsyneladende samme fænomen. Denne gang fra en observatør, der bor ca. 5 km nord for 
Næstved. Han har også observeret to hvide „objekter" søndag aften fra kl. 20.45 og mere end en time frem. Lysene fløj med „meget høj fart 
horisontalt over himlen, nærmest som om de jagtede hinanden, (og) nogle gange var der kun et objekt." Rapportøren fortæller, at de kom 

til syne med 1-2 minutters mellemrum, hvorefter de så forsvandt igen. Lysene blev set i en vestlig retning. 




Pilen peger på... Projektørlys! 

Det er i sig selv bemærkelsesværdigt, at vi fra samme weekend har modtaget i alt fire 
nogenlunde enslydende indberetninger fra et relativt afgrænset geografisk område. 

Noget tyder derfor på, at der hen over weekenden den 1-2. oktober har været noget 
på spil på himlen over Vestsjælland, som har kunne observeres over større afstande, 
på en række punkter leder observatørernes beskrivelser tankerne hen på projektørlys. 

Dels er der de samme bevægelser, som gentages igen og igen. Dels er der 
beskrivelsen af fænomenets udseende som ovale og relativt diffuse lys. Dertil kommer, 
at det at lysene kommer til syne og forsvinder igen med mellemrum er helt klassisk for 
observationer af projektørlys. Dette skyldes, at lyset fra projektørerne bedst kan ses, 
når lyskeglen fra jorden reflekteres af områder på himlen med skyer og/eller dis. 

Bemærk i den sammenhæng, at observatøren nord for Næstved fortæller, at himlen 
om aftenen den 2. oktober var forholdsvis klar og „med spredte skyer". Der har 
således med stor sandsynlighed været områder af himlen uden skyer, hvor lysene 
forsvinde, når lyskeglen stryger hen over. Det bør også bemærkes, at observatøren fra 
Næstved fortæller, at lysene var særligt klare på et bestemt område af himlen, som 
var „lidt mindre mørkt i horisonten". Dette antyder, at det var et område af himlen, 
hvor der var skyer, som reflektererede lys fra jorden - fx fra en by eller landsby - og 
derved fremstod mindre mørk end resten af himlen. 

Det er på ingen måde usædvanligt, at man ikke kan se selve lyskeglen fra 
projektørerne på jorden og op til de skyer eller den dis, hvor lyset reflekteres. Hvorvidt 
lyskeglen kan ses afhænger af, om der er dis eller tåge i luften mellem jorden og 
skv _ 

Den besynderlige observation fra 
Nyborg skyldes sandsynligvis det 
projektørlys, som også har 
forårsaget observationerne fra 
Skælskør og Næstved-egnen. 

Nyborg-observatørernes oplevelse 
synes dog noget mere dramatisk 
end dem, som de andre 

observatører havde. Det kan sikkert skyldes flere forhold. En af forklaringerne kan 
være, at observatørerne fra Sjælland sandsynligvis har befundet sig noget tættere på 
projektørlyset. Dermed har lysene befundet sig noget højere på himlen set i forhold til 
horisonten. Dette kan have givet en oplevelse af større afstand sammenlignet med observatørerne fra Nyborg, som så lysene bag træer og 
lavt på horisonten. Den lave højde kan have givet det indtryk, at det var noget, der befandt sig tæt på og lavt overjorden. 

Det er også værd at bemærke, at observatørerne fra Nyborg sidst i observationen bemærkede en lyskegle mellem lysene på himlen og 
jorden. De oplevede, at det var en lysstråle, der sendtes „oppefra og ned", mens der i realiteten snarere var tale om, at de i et kort øjeblik 
kunne se lyskeglen fra projektørerne og op i himlen. 



I lighed med projektørlys, kan laserlys også give 
anledning til usædvanlige oplevelser. Her en 
tegners gengivelse af et laserlys. 

Illustration: Henrik Klinge Pedersen 


Lyskaster med to stationære spots (th.) og en 
cirklende spot (tv.) i København. Bemærk, 
hvorledes det lave skydække oplyses og bliver til 
store, lysende ,,objekter'\ 

Foto: Per Tybjerg Aldricli 


Hvor kom lyset fra? 


Selv om beskrivelserne fra de fire rapportører alle peger i retning af et projektøriys opstiiiet et sted i det vestsjæiiandske, har vi ikke i SUFOI 
viden om, hvor projektørerne har været opstiiiet helt præcist. Vi hører derfor meget gerne fra iæsere af UFO-Mail, som kan give os et tip om 
dette. Skriv gerne tii Skandinavisk UFO Information - SUFOI. 

Ud fra observatørernes angiveiser af retninger kan man tegne nedenstående kort, som „løseiigt" angiver, i hviiket område projektøren kan 
have befundet sig. 

Google Maps 

Da vi ikke har egentiige kompasmåiinger af retningerne, skai alie retningsangiveiser tages med et stort gran sait. For observationen fra 
Nyborg angives retningerne til stjernerne Sirius (nederste, stiplede pil) henholdsvis Procyon (øverste pii). Det ses, at retningerne fra Nyborg 
ikke krydser med retningsangivelserne for observationerne på Sjæiland. Lysene skai dog biot være set få grader iængere mod nord, før 
retningen passer med Vestsjæiiand. 

på baggrund af kortet skønnes det, at projektørerne har befundet sig et sted i området meiiem Næstved, Korsør og Siageise-Sorø. Det ville 
dog være en stor hjælp, hvis der er iæsere, som kan hjæipe os med oplysninger om den præcise piacering! 






Nyt fra SUFOI's Fotoafdeling 

Af Ole Henningsen 


9000 Aalborg 26. august 2016 

Henvendelsen til SUFOI's Fotoafdeling lød: 

Den 26/8-16 luftede jeg hund I Aalborgs Øgadekvarter. Da jeg befandt mig på en lille græsplæne foran Sankt Markus kirke (ved 
Sjællandsgade), fik jeg øje på et grønt lys som tilsyneladende hang på himlen længere inde over Aalborg (mit gæt i forhold til hvor jeg 
stod). Lyset bevægede sig en smule - fra venstre mod højre- meget langsomt. Jeg tog fotografierne med min iPhone, og de er taget kl. 
21 . 01 . 


Billederne er ikke super skarpe, men jeg zoomede ind på de fleste af dem og forsøgte med hund i snor at holde kameraet stille, så godt jeg 
kunne. 

Jeg er selvfølgelig klar over at Aalborg lufthavn ligger i nærheden, og der var i øvrigt en udendørs koncert i gang i Karolinelund den aften, så 
der kunne selvfølgelig være tale om både en flyvemaskine, en helikopter, en lille drone, eller hvad ved jeg?? 
Når jeg nu på min tif. zoomer ind på billedet hvor det grønne lys er lige ved siden af flagstangen, synes jeg, det ser ud, som om der er en 
hvid ring/krans oven på det grønne runde lys, hvilket minder om en klassisk afbildning af en ufo. Har SUFOI en forklaring på hvad det var for 
et Ivs iea så på himlen den aften? 




Det mest skarpe af de modtagne fotos (tv.) med det lille grønne lys svævende i 
retning af Karolinelund i Aalborg, samt en kraftig udsnitsforstørrelse af den 
grønne aftegning (herover). 

Droner flyver ulovligt ^ \—i 

Nyhedsudsendelse 19:30 - 04 sep 2016 Det Nyt vindue Teater 


http;// www.tv2nord.dk/artikel/tung-drone-floej-ulovligt-ind-over-publikum-det-var-helt-sindssygt. 



SUFOI's kommentarer og konklusion 

Efter at have modtaget fotografierne forsøgte Fotoafdelingen at kontakte festivalarrangørerne for at høre, om man havde kendskab til 
anvendelse af droner, som det kendes fra visse andre festivaler/koncerter. Samtidig kontaktedes Nordjyske.dk for at forsøge en efterlysning 
i lokalområdet. Begge henvendelser forblev ubesvarede. 

Ved nu senere at gennemgå medierne fra området blev Fotoafdelingen opmærksom på, at TV2 Nord bragte et indslag om flyvning med en 
ulovlig drone OVER publikum ved arrangementet i Karolinelund den aften, hvor billederne blev taget. Der har været 2 droner i luften i 
nærheden af Karolinelund. Eftersom den ene af disse (den lovlige) havde grøn lysføring, er den med stor sandsynlighed forklaringen på 
optagelserne. 

Bøden for at flyve ulovligt med drone er på op til 5000 kroner. Den ulovlige flyvning over Karolinelund blev meldt til Nordjyllands Politi, men 
politiet har ikke fundet dronepiloten. 

6818 Årre 16. september 2016 




Mit videokamera har opfanget noget usædvaniigt. Se vedhæftede 2 biiieder som den har tage med 3 sek, 
meiiemrum. Uge ti i venstre for fiagstangen og over maskinhustaget. Kan I give en forkiaring på den? 

sådan lød en henvendelse til SUFOI's Fotoafdeling, der derefter bl.a. spurgte: 

Og du har aldrig bemærket noget lignende på andre optagelser, der har givet „alarm", eller hvordan kameraet nu fungerer? 

Har du set optagelser på kameraet af fugle og insekter i tiden siden installationen? 

Og hvordan har de i givet fald set ud? 

Observatøren svarede: 

Jeg har haft kameraet i ca. 1 år nu. Den virker på varme samt bevægelse, det vil sige der skal en forhøjet temperatur kombineret med 
bevægelse til før den øptager billederne (ligesøm IR sensorer fungerer ved alarmanlæg). 

Den har endnu aldrig reg. hverken duer, skader eller lign. som vi har en del af herude på landet. 













-.• - ■ Å 

■% .-V V# 4. VS 4 /• / rfv 

vy.*, • 


Sammenkopiering af meget kraftige udsnitsforstørrelser af de to små mørke 
aftegninger på de modtagne overvågningsoptagelser (tv.) samt den største (sidste) 
af optagelserne med ændrede lys- kontrastforhold samt ekstra skarphed tilføjet i 
billedbehandlingsprogram (th.). 


En efterlysning via Facebook 

https://www.facebook.com/ 
groups/112842926337/ fik SUFOFs Michael Jeppesen 
til at kommentere: 

Hvad med et insekt der er tæt på kameraet - det 
lyder også som et godt bud i hvert fald :-) 

Et forklaring, der i forvejen lå nærliggende for 
Fotoafdelingen. 

Umiddelbart kunne det se ud til, at der er svagere 
aftegninger over og under den største, mørke 
aftegning, ligesom der anes andre „aftegninger" tv. 
og th. for den aftegningen. Kunne dette afspejle ben, 
vinger og følehorn på et insekt? 

Det skal dog pointeres, at der skal udvises stor 
forsigtighed med i kraftige forstørrelser at 
„overfortolke" enkeltpixels i et udsnit af et foto i 
forvejen bestående af ret få pixels. 

Fotoafdelingens bedste bud er fortsat at de mørke 
aftegninger viser et insekt, som f.eks. en oldenborre 


eller anden stor bille-art. 

Ud fra de oplysninger, fotografen har givet om kameraet og dets justering, er optagelserne næppe forårsaget af selve insektet men startet 
pga. andre faktorer, og insektet derfor tilfældigt er kommet med på billederne. Men læserne har måske andre gode ideer? 













